Referat fra Bryne Inner Wheel klubbmøte mandag 6. september 2021

Sanitetshuset på Bryne klokka 18.00 – 20.30.

Tilstede: Gunhild Lobekk Thingbø, Liv-Mariann Ophus Thingbø, Torunn Berger, Solveig Ødegård Bjorland, Gunvor Herikstad, Liv Tone Stueland, Renate Vasshus, Else Merethe Strande

Forfall: Lovise Bergstad, Bjørg Marit Bjørnevik, Anne Sofie Harstad, Elin Njaa (meldt seg ut 05.09.2021) Gudveig Hana, Tove Gjøse.

Møtets tema var Sommerminner og andre minner – og drøfting av klubbens framtid.

President Gunhild ønsket velkommen. Hun hadde «3 minutter» og fortalte fra sønnedatterens konfirmasjon dagen før. I tiden fra 12. mars 2020 da alt ble endret mht sosiale sammenkomster pga pademi, har utfordringene for alle, men særlig for de unge, vært mange. Gleden var stor da Amalies konfirmasjon etter utsettelser endelig kunne gjennomføres – med stor familiesammenkomst.

Klubben har mottatt mail 05.09.21 fra Elin Njaa som melder seg ut av klubben.

Klubbens framtid har vært drøftet en tid – også før pandemien som etter hvert gjorde det vanskelig å holde alle de planlagte møtene og dessuten gjorde at flere valgte å ikke komme på de møtene som tross alt kunne gjennomføres.

Etter klubblovens § 22 skal beslutningen om eventuell oppløsning av klubb først drøftes med distriktsstyret. President Gunhild har gjort dette på D28 møtet i mars. Deretter skal spørsmålet om oppløsning tas opp på klubbens årsmøte eller i et ekstraordinært møte. Klubbmøtet 06.09.21 var å anse for et ekstraordinært møte i det alle medlemmene fikk skriftlig innkalling med informasjon om at klubbens framtid igjen ville bli drøftet. Vi var 8 av 13 medlemmer til stede. Sju medlemmer stemte for oppløsning av klubben, en avholdt seg fra å stemme. Vilkåret 2/3 flertall (av antall frammøtte) § 22b er dermed oppfylt og Bryne Inner Wheel klubb opphører dessverre etter hele 53 års virke.

Medlemmer som ønsker å fortsette i Inner Wheel kan starte i en hvilken som helst «søsterklubb» etter eget ønske.

Etter § 22 c ble det truffet beslutning om at klubbens midler etter at alle økonomiske forpliktelser er dekket, skal gis til de to lokale organisasjonene vi støtter**:** «Se meg» og «Ønsketransporten» med lik andel på hver.

Klubbens Charterbrev av 7. september 1968 skal returneres til International Inner Wheel Headquarters, § 22 d. President Gunhild sørger for dette.

Regalia arkiveres enten hos annen klubb i D28 eller sendes til Nasjonalt Råd IW.

President Gunhild vil sørge for at klubbens effekter, protokoller, permer, album og annet blir levert i henhold til veiledningen for «Disbandment of a districted Club».

Som alltid ble det servert deilige påsmurte rundstykker og kringle og wienerstang til kaffe og te. Takk til Solveig og Gunhild for nydelig dekte bord og deilig kaffemat og takk til Sosialkomiteen for lyng på bordene og utlodning.

Utlodningens overskudd gikk til Sosialkomiteens konto som før dette var på kr 9.014,09

Kasserer Liv-Mariann minnet om at medlemmene snarest må betale sin klubb kontingent og møtepengene. Mail ble sendt til alle i sommer.

**Klubben fortsetter sin aktivitet ut 2021, og satte opp foreløpig plan slik:**

Oktober: besøk hos Ystepikene.no på Jæren. Se masse god informasjon og bilder på [www.ystepikene.no](http://www.ystepikene.no) .

November: Mimremøte med gjennomgang av klubbens album mv. mv.

Desember: Avslutningsmiddag på restauranten «Hemmelig» på Bryne.

Bryne Inner Wheel klubb opphører offisielt ved slutten av Inner Wheel året, som er 30. juni 2022.

Sandnes, 07.09.2021

Referent

Else Merethe Strande